CELEX: 31989D0189
Language: hr
Date: 1989-02-20 00:00:00
Title: 89/189/EEZ: Odluka Vijeća od 20. veljače 1989. o sklapanju Sporazuma između Europske ekonomske zajednice i Kanade o trgovini alkoholnim pićima

11/Sv. 040
            
            
               HR
            
            
               Službeni list Europske unije
            
            
               7
            
         31989D0189
   
               L 071/41
            
            
               SLUŽBENI LIST EUROPSKE UNIJE
            
            
               20.02.1989.
            
         
      ODLUKA VIJEĆA
   
   od 20. veljače 1989.
   o sklapanju Sporazuma između Europske ekonomske zajednice i Kanade o trgovini alkoholnim pićima
   (89/189/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da su 17. prosinca 1988. Kanada i Zajednica, s obzirom na rezultate i zaključke GATT-ove posebne skupine o uvozu, distribuciji i prodaji alkoholnih pića od strane kanadskih provincijskih prodajnih agencija, postigle dogovor u obliku sporazuma;
   budući da bi spomenuti sporazum trebalo odobriti,
   ODLUČILO JE:
   Članak 1.
   Ovim se u ime Zajednice odobrava Sporazum između Europske ekonomske zajednice i Kanade o trgovini alkoholnim pićima, kao i njemu priložene razmjene pisama.
   Tekst instrumenata iz prethodnog podstavka priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu ovlaštenu potpisati Sporazum kako bi on obvezivao Zajednicu.
   
      Sastavljeno u Bruxellesu 20. veljače 1989.
      
         
            Za Vijeće
         
         
            Predsjednik
         
         F. FERNANDEZ ORDOÑEZ